O‘z-o‘zini nazorat va muhokama qilish uchun savollar

O‘z-o‘zini nazorat va muhokama qilish uchun savollar:
O‘zbekistonda kasb ta’limi islohoti qachondan boshlangan?
Kadrlar tayyorlashdagi kasbiy-malakaviy o‘zgarishlar haqida fikr bildiring?
Keng qamrovli va yuqori malakali xodimlarni tayyorlashga qo‘yiladigan talablar nimalardan iborat?
Kasb ta’limi vazifalariga nimalar kiradi?
Kasbiy mahorat nima?
Kasbiy ta’limning shakllanish jarayoni haqida Sizning fikringiz?
Kasb ta’limi tizimini rivojlantirishdagi asosiy yo‘nalishlar nimalardan iborat?
Mamlakatimiz iqtisodiyotida qanday o‘zgarishlar amalga oshirilyapti?
O‘zbekistonda uzluksiz ta’lim tizimidagi ustuvorliklar nimalar iborat?
Oliy kasbiy ta’lim va uning rivojlanish bosqichlari haqida gapiring?
Tavsiya etilayotgan adabiyotlar:
1. Pedagogika professionalnogo obrazovaniY. Pod.red.V.A.Slastenina.-Moskva. «Akademiya», 2004 .
2. YE.N.Pronina, V.V.Lukashevich. «Psixologiya i pedagogika». Uchebnik dlya studentov VUZov.-M.: «Elit», 2004 .
3. O‘. Tolipov., M.Barakayev., SH.Sharipov. Kasbiy pedagogika. – T.:TDIU, 2001.
4. N.Xo‘jayev, J.Hasanboyev. Iqtisodiy pedagogika. – T.:TDIU, 2002.
5. www.inter-pedagogika.ru.
2-MAVZU. KASBIY PEDAGOGIKANING SHAKLLANISHI VA RIVOJLANISHI
Reja:
Kasbiy pedagogikaning falsafiy metodologik asoslari.
Ma’naviy va madaniy shakllanish jarayoni. Malakaviy tayyorgarlikda asosiy didaktik bosqichlar
Kasb pedagogikasining tarix sahifalari. Malakaviy bilim berishda asosiy rivojlanish tizimining tendensiyalari
Kasbiy pedagogikaning falsafiy metodologik asoslari
XXI asr bo‘sag‘asida ijtimoiy iqtisodiy munosabatlar rivojida inson aql-zakovati va ma’naviyati asosiy muvofiqlashtiruvchi, rivojlantiruvchi omil va vosita ekanligi tobora namoyon bo‘lmoqda. Shuning uchun insonparvarlik bozor iqtisodiyoti asosidagi huqquiy, demokratik davlat erkin fuqarolik jamiyati qurilishining bosh tamoyili sifatida qabul qilinmoqda.
O‘zbekiston Respublikasining «Ta’lim to‘g‘risida»gi qonunida (1997 y.) ta’lim davlatimiz ijtimoiy taraqqiyoti sohasida usutuvor deb e’lon qilinishi Pedagogika fani zimmasiga juda katta mas’uliyatli ulug‘vor vazifalarni yukladi. Juda boy ilmiy, ma’naviy, madaniy, diniy merosimizni qayta tiklanishi ularni zamon ruhi talabi bilan uyg‘unlashtirib faqat shaxsiy, milliy manfaat kasb etilib qolmasdan umumjahon ma’naviy, ijtimoiy-iqtisodiy taraqqiyotga ulkan hissa bo‘lib qo‘shilmoqda.
Har bir mustaqil fan o‘zining predmeti (mavzusi) va metodologik asoslariga egadir. Jumladan, Kasb pedagogikasi ham fan sifatida shakllanib o‘zining predmetiga ega bo‘ldi. Boshqa fanlar kabi Kasb pedagogikasi ham fan sifatida paydo bo‘lar ekan, u avvalo jamiyatning talab va ehtiyojlari asosida paydo bo‘ldi.
Shu sababli tarbiya jarayonini ijtimoiy hayotning ajralmas qismi deb qarash lozim, chunki tarbiyaviy ishlarni olib bormasdan turib jamiyatni, uning rivojlanishini tasavvur qilish qiyin.
Pedagogika fan sifatida boshqa fanlarga o‘z ta’sirini ko‘rsatib, bilim tizimining bir butunligini tashkil etadi. Shu bilan birga bir necha bo‘limlarga bo‘linishi mumkin.
Ularga: maktabgacha tarbiya, umumiy o‘rta, o‘rta maxsus, oliy ta’lim pedagogikasi va boshqalar.
Pedagogika fanining har bir ko‘rinishi o‘zining maxsus ko‘rinishiga egadir. Bilim berishni falsafiy-metodologik bosqichi malakaviy pedagogikani umumiy ko‘rinishlarida samarali bilim berishdan iboratdir. O‘qitilayotgan yo‘nalishni aniq muammolardan kelib chiqqan holda olib borilsa, samarali natijalarga olib keladi.
So‘nggi yillarda falsafiy bilim berishga alohida e’tibor berilmoqda. Malakaviy o‘qitish tizimida falsafiy bilim berish birinchi qadam bo‘lib, bu sohada erishilgan yutuqlar va tajribalar qo‘llanishi mumkin.
Kasb pedagogikasining ilmiy o‘rnini aniqlash uchun uning obekti va predmetini ajratib olish kerak. Bizga ma’lumki ilm bu haqiqatda sodir bo‘lgan jarayonlarni o‘rganish va isbotlashga yo‘naltirilgan ilmiy bilim yo‘nalishidir.
Ilmning predmeti – bu obektning shunday ta’rifi borki, unda izlanishlar aniq yo‘nalish bo‘yicha olib boriladi.
Insonning madaniy va ma’naviy shakllanishi quyidagilar asosida amalga oshadi.
Ma’lumot
Madaniyat
Mentalitet
Pedagogik faoliyatda 2 asosiy yo‘nalish mavjud.
Bir tomondan bu faoliyat o‘qituvchining kundalik, o‘quv va tarbiyaviy ishlariga, o‘qituvchi va o‘quvchi orasidagi o‘zaro munosabatga, ta’lim-tarbiya ishlarida o‘quvchining bilim, malaka va ko‘nikmalariga bog‘liqdir.
Pedagogika fanining asosiy masalasi esa bu jarayonni samarali va sifatli ta’minlashdir. Buning uchun esa aniq metod va tashkiliy shakllardan samarali foydalanish zarur. Ushbu metodda ma’lum miqdorda erkinlik, pedagogik san’at, pedagogik mahorat o‘z o‘rnini topgan bo‘lishi kerak.
|